Title: Пазарна реализация на иновациите в софтуерната индустрия
Description: Европейският съюз отчита наличието на проблем по отношение на създаването на иновации и тяхната пазарна реализация. Страните членки на ЕС фокусират своето внимание върху иновациите като централен елемент в политиките им за създаване на среда, стимулираща тяхното разработване. Скромното иновационно представяне на България изисква предприемането на мерки, насочени към премахване на затрудненията и решаване на основните проблеми, свързани с разработването и пазарната реализация на иновациите. 
Книгата представя решение, което е важна стъпка към подобряването на иновационната активност на България и създаването на среда, благоприятстваща разработването и пазарната реализация на иновациите. 
Изследването е проведено в софтуерната индустрия в България. Софтуерната индустрия има водеща роля, защото притежава технологията и знанието, които са ключов елемент в процеса на създаване на иновации. 
Книгата съдържа задълбочен литературен прочит и анализ на понятията "иновация"  и "пазарна реализация". Разкриват се ключовите фактори за осъществяване на процесите на разработване и пазарната реализация на иновациите. Разработва се модел за пазарна реализация на иновациите в софтуерната индустрия, който има за цел да насърчи МСП в софтуерната индустрия да създават иновационни продукти, които успешно да реализират на пазара.
Моделът може да бъде приложен и в компании от други индустрии.
Subjects: innovation, innovations, commercialization, software industry, иновациите, софтуерна индустрия, пазарна реализация, иновация